laion/Wikipedia-Exotic huggingface dataset:
Detva

Detva (ungari keeles Gyetva) on linn Slovakkias Banská Bystrica maakonnas, Detva ringkonna halduskeskus. Detva asub Slovaki keskmäestikusse kuuluva Poľana mäestiku jalamil Zvoleni nõos, Banská Bystricast ligikaudu 29 km kagus. Detva paikneb merepinnast keskmiselt 400 meetri kõrgusel (minimaalne kõrgus 390 meetrit, maksimaalne kõrgus 570 meetrit). Küla on rajatud 1638. aastal. Aleviks sai Detva 1811. aastal ja linnaks 1965. aastal. Alates 1996. aastast on Detva samanimelise ringkonna keskus. 1955. aastal rajati Detvasse ettevõtte Podpolianske Strojárne (PPS Group) masinatehas. Slovakkia 2021. aasta rahvaloenduse andmetel oli Detva elanikest slovakke 93,24%, mustlasi 0,9%, tšehhe 0,37%, ungarlasi 0,19% ja ukrainlasi 0,11%. Rahvus oli teadmata 4,79%-l elanikest. Tuchów, Poola Sčítanie obyvateľov, domov a bytov 2021 na Slovensku Detva - všeobecná charakteristika[alaline kõdulink] Mesto Detva. Vaadatud 1. detsembril 2023 Detva Tourist Channel. Vaadatud 1. detsembril 2023 Podpolianske Strojárne (PPS Detva) GlobalSecurity. Vaadatud 1. detsembril 2023 History PPS Group. Vaadatud 1. detsembril 2023 Number of population by ethnicity in the municipality Detva at 1. 1. 2021 informácie Sčítanie obyvateľov, domov a bytov 2021. Vaadatud 1. detsembril 2023
Teddy Teuma

Teddy Teuma (sündinud 30. septembril 1993 Toulonis) on Prantsusmaal sündinud Malta jalgpallur, kes mängib Prantsusmaa kõrgliigaklubis ja Malta jalgpallikoondises. Teuma on Malta päritolu ja tal on Malta pass. Kogu klubikarjääri on Teuma mänginud Prantsusmaal. Ta alustas klubikarjääri Prantsusmaa amatöörliiga klubis Hyères. 2015. aastal liitus ta Prantsusmaa tugevuselt kolmanda liiga klubiga Boulogne. 2017. aastal liitus ta samasse liigasse kuuluva Red Stariga, kellega ta tõusis 2018. aastal Prantsusmaa esiliigasse. 2019. aasta jaanuaris sõlmis ta lepingu Belgia esiliigaklubiga Royale Union Saint-Gilloise. 2021. aastal tõusis ta klubiga Belgia kõrgliigasse. Hooajal 2021/22 saavutas ta Royale Union Saint-Gilloise'iga Belgia kõrgliigas teise koha. Hooajal 2022/23 lõi Teuma Belgia kõrgliigas kümme väravat ja andis kümme väravasöötu. 2023. aasta juulis siirdus ta umbes nelja miljoni euro eest Reimsi, kellega sõlmis kolmeaastase lepingu, võimalusega lepingut ühe aasta võrra pikendada. Prantsusmaa kõrgliigas lõi Teuma kaks esimest väravat 27. augustil 2023 mängus Montpellier' vastu, lisaks andis ta samas mängus väravasöödu Yunis Abdelhamidi väravale. Malta jalgpallikoondises debüteeris Teuma 3. septembril 2020 UEFA Rahvuste Liiga mängus Fääri saarte vastu. Koondisekarjääri esimese värava lõi ta 29. märtsil 2022 sõprusmängus Kuveidi vastu. 23. septembril 2022 lõi ta UEFA Rahvuste Liiga mängus värava Eesti vastu. "Enrico Pepe, Teddy Teuma eligible to play for Malta national team". 25. august 2020. "BIENVENUE TEDDY TEUMA !". rusg.brussels. 17. jaanuar 2019. Originaali arhiivikoopia seisuga 18. aprill 2023. Vaadatud 19. jaanuaril 2019. https://www.flashscore.com/player/teuma-teddy/pWuFUK4s/ (vaadatud 1.12.2023) "Teddy Teuma s'engage à Reims pour quatre saisons, dont une en option". L'Équipe (prantsuse). 26. september 2023. Vaadatud 26. septembril 2023. https://www.national-football-teams.com/player/79197/Teddy_Teuma.html (vaadatud 1.12.2023)
Hanke Bruins Slot

Hanke Bruins Slot (sündinud 20. oktoobril 1977 Apeldoornis) on Hollandi poliitik endine elukutseline sõjaväelane. Ta on erakonna Kristlik Demokraatlik Üleskutse liige. 10. jaanuarist 2022 kuni 5. septembrini 2023 oli ta Mark Rutte neljandas valitsuses Hollandi siseminister ja kuningriigi suhete minister. Seejärel oli ta 5. septembrist 2023 kuni 2. juulini 2024 Hollandi välisminister. Ta sündis aastal 1977 Apeldoornis (asub Gelderlandi provintsis) ja kasvas üles Winsumis (asub Groningeni provintsis), Zeewoldes (asub Flevolandi provintsis) ja Ridderkerkis (asub Lõuna-Hollandi provintsis). Aastal 1996 lõpetas ta keskkooli ja astus seejärel Utrechti Ülikooli, kus õppis aastani 2001 riigi- ja haldusõigust, avalikku haldust ja juhtimist. Aastatel 2001–2003 oli ta Hollandi siseministeeriumi haldus- ja õigusloome osakonna poliitiline ametnik. Aastatel 2004–2005 oli ta Hollandi siseministeeriumi haldusosakonna vanem poliitiline kaastöötaja. Aastatel 2005–2007 õppis ta Bredas Kuninglikus Sõjaväeakadeemias suurtükiväeohvitseriks. Aastatel 2007–2010 teenis ta Hollandi kuninglikus armees, oli aastatel 2007–2009 iseliikuvate haubitsate rühmaülem ning 2008. aastal saadeti ta ISAF-i rahvusvaheliste vägede koosseisus Hollandi kontingendi viibimise ajaks Afganistani Uruzgani provintsi. Aastal 2009 sai tast väejuhatuse operatiivosakonna ohvitser ja aastal 2010 staabiohvitser; samal aastal omistati talle suurtükiväekapteni auaste. Aastatel 2010–2019 oli Bruins Slot Hollandi Esindajatekoja liige. Aastatel 2019–2022 oli ta Utrechti provintsi täitevvõimu liige. 10. jaanuaril 2022 sai ta sise- ja kuningriigiasjade ministriks Mark Rutte neljandas valitsuses, sellel ametikohal oli ta 5. septembrini 2023. 5. septembrist 2023 kuni 2. juulini 2024 oli ta Hollandi välisminister Mark Rutte neljandas valitsuses. Bruins Slot on abielus. Nii tema isa Harm Bruins Slot kui ka onu Johan Bruins Slot ja vanaisa Zwaantinus Bruins Slot olid linnapead.
Endre Strømsheim

Endre Strømsheim (sündinud 5. septembril 1997 Oslos) on Norra laskesuusataja. 2016. aastal tuli ta kuni 19-aastaste maailmameistriks sprindis ja teatesõidus. 2018. aasta juunioride maailmameistrivõistlustel võitis ta teatesõidus hõbemedali. Aastatel 2018-2019 lõpetas ta oma esimese täispika hooaja täiskasvanute seas, võitis pronksmedali Euroopa meistrivõistlustel Minskis ja seejärel IBU karikasarja etapil Otepääl (supersprint). Hooajal 2019–20 saavutas ta IBU karikasarjas teise koha ning tuli segateatevõistluses koos Karoline Erdaliga Euroopa meistriks. Pärast kuut poodiumikohta, sealhulgas kolme võitu IBU karikasarjas hooajal 2020–2021, ja pronksmedalit individuaalsõidu Euroopa meistrivõistlustel, pääses ta märtsis Nové Městosse maailma karikasarja etapile. Ta saavutas sprindis 12. ja jälitussõidus 13. koha, saades sellega oma esimesed punktid. Terve järgneva hooaja veetis ta aga IBU karikasarjas. Talve 2022-2023 alustas ta taas IBU karikasarjas ja ta sai 5 järjestikust poodiumikohta, sealhulgas 4 võitu. Vaatamata tähelepanuväärsetele esitustele ei lubanud tugev konkurents Norra koondise poolt, kelle kuus MK-võistluste startijat saavutasid suurepäraseid tulemusi, loota lühiajaliselt kõrgemale tasemele jõuda. Seetõttu domineeris ta jätkuvalt IBU karikasarjas ning 2023. aasta Euroopa meistrivõistlustel Lenzerheides võidab ta 3 medalit, kulla eraldistardiga sõidu arvestuses, pronksi jälitussõidus ja kulla paaris segateatesõidus koos Juni Arnekleiviga. Veebruaris, pärast Filip Fjeld Anderseni loobumist koroonasse nakatumise tõttu, kutsuti ta viimasel hetkel Norra koondisse ja 2023. aasta maailmameistrivõistlustel Oberhof osalema. Endre Stroemsheim jõudis nendel meistrivõistlustel kolmel korral 20 parema sekka – jälitussõidus, eraldi- ja ühisstardis. Olles praktiliselt kindel IBU karikasarja üldarvestuse võitmises, mille kaks viimast etappi toimusid Kanadas, jääb ta Euroopasse, et lõpetada hooaeg MK-sarjas. Kohe pärast seda, kui see 2. märtsil jätkus, osales ta oma esimesel “lilletseremoonial” pärast 4. kohta sprindis oma meeskonnakaaslaste Johannes Boe, Tarjei Bø ja Vetle Christianseni järel, seejärel kolm päeva hiljem tõusis ta oma esimesele MK-etapil poodiumile, saades segateatesõidus Norra koondisega 3. koha. Järgmisel nädalal Östersundis saavutas ta oma esimese teatesõidu võidu, koos Vebjørn Sørumi, Johannes Dale ja Vetle Christianseniga. 2023-24 hooaja avaetapil jälle Östersundis sõitis ta esimeses vahetuses võidu saanud Norra koondises koos Tarjei Bø, Johannes Thingnes Bø ja Vetle Sjåstad Christianseniga. 1 Vebjørn Sørum, Johannes Dale ja Vetle Sjåstad Christiansen 2 Tarjei Bø, Johannes Thingnes Bø ja Vetle Sjåstad Christiansen Endre Strømsheim Biathlon.com.ua veebilehel Endre Strømsheim IBU veebilehel
Seedrioru mälestusmärk

Seedrioru mälestusmärk on mälestusmärk Kanadas Ontarios. Mälestusmärk on mõeldud kõigi eesti meeste ja naiste mälestamiseks, kes on andnud oma elu võitluses Vaba Eesti loomisel ja iseseisvuse kaitsmisel. Vello Hubeli kavandatud purjekujuline mälestusmärk on 9 meetrit kõrge, maapinnal 9 meetrit lai ja kaalub 40 tonni. Kivisse on raiutud Marie Underi sõnad: "Mis võet' meilt, meenutagem / Ja mis meile jäi..." Mälestussammas avati 4. juulil 1959. Seedrioru: Ajalugu
Malacky

Malacky (ungari keeles Malacka, saksa keeles Malatzka) on linn Slovakkias Bratislava maakonnas, Malacky ringkonna halduskeskus. Malacky on ajaloolise Záhorie piirkonna keskus. Malacky asub Austria piirist 11 km ja Tšehhi piirist 21 km kaugusel, Bratislavast ligikaudu 34 km põhjas. Malacky lähedalt kulgeb Bratislava–Praha maantee. Asulat on esmamainitud 1206. aastal. Maximilian II andis Malackyle turuõiguse 1566. aastal. 1722. aastal rajati Malackysse Slovakkia üks esimesi tekstiilimanufaktuure. 1808. aastal hävis tulekahjus suur osa linnast. Slovakkia 2021. aasta rahvaloenduse andmetel oli Malacky elanikest slovakke 89,41%, tšehhe 0,92%, ungarlasi 0,52%, vietnamlasi 0,23%, ukrainlas 0,15%, mustlasi 0,11% ja serblasi 0,1%. Rahvus oli teadmata 7,86%-l elanikest. Veselí nad Moravou, Tšehhi Żnin, Poola Albertirsa, Ungari Szarvas, Ungari Gänserndorf, Austria Sčítanie obyvateľov, domov a bytov 2021 na Slovensku História v dátumoch Mesto Malacky. Vaadatud 2. detsembril 2023 Number of population by ethnicity in the municipality Malacky at 1. 1. 2021 Sčítanie obyvateľov, domov a bytov 2021. Vaadatud 2. detsembril 2023
Rübik

Rübik (Evadne) on vesikirbuliste seltsi ning sugukonda Podonidae kuuluv planktilise eluviisiga loomade perekond. Rübiku perekonda kuulub neli liiki: Evadne anonyx (Sars, 1897), nordmanni rübik (Evadne nordmanni) (Lovén, 1836), Evadne prolongata (Behning, 1938) ja Evadne spinifera (P. E. Müller, 1867). Perekonna liikidest esineb Läänemeres 3 liiki. E. nordmanni on Läänemeres kohalik liik ning teda leidub terve Läänemere ulatuses. E. anonyx ja E. spinifera on Läänemeres võõrliikideks. Evadne anonyx esineb pigem mere lõuna- ja idaosas ning Evadne spinifera lääneosas. "Evadne | COL". www.catalogueoflife.org. Vaadatud 2. detsembril 2023. Telesh, I., Postel, L., Heerkloss, R., Mironova, E., & Skarlato, S. (2009). Zooplankton of the Open Baltic Sea: Extended Atlas. http://www.io-warnemuende.de/research/mebe.html
Episteemiline loogika

Episteemiline loogika (kr: ἐπιστήμη, teadmine) ehk teadmiste loogika on filosoofilise loogika osa, mis sisaldab uskumuse ja teadmise käsitlusi isikute ja rühmade seas.
Burgschleinitz-Kühnring

Burgschleinitz-Kühnring on vald (Marktgemeinde) Austrias Alam-Austria liidumaal Horni ringkonnas. Vald on ajaloolise Waldvierteli piirkonna osa, mis hõlmab ulatuslikke metsi Manhartsbergi seljandiku kirdeserval. 1130. aasta paiku püstitas Hadmar I von Kuenring, kes oli ministeriaal Babenbergist Austria markkrahvi Leopold III teenistuses, tänapäevase Kühnringi kihelkonnakiriku asukohta kindluse. Pärimuse järgi olid tema esivanemad sinna juba kabeli püstitanud, mille piiskop Altmann von Passau 1083. aastal pühitses. 1612. aastal rajati naaberkülas Harmannsdorfis barokkstiilis loss, mis sai tuntuks kui Nobeli preemia laureaadi Bertha von Suttneri (1843–1914) elukoht. Seal kirjutas ta suure osa oma romaanist "Die Waffen nieder!" ("Sõjariistad maha!"), mis ilmus 1889. aastal. Otto Zykan (1935–2006), helilooja Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Brezno

Brezno (aastatel 1927–1948 Brezno nad Hronom, ungari keeles Breznóbánya, saksa keeles Bries või Briesen) on linn Slovakkias Banská Bystrica maakonnas, Brezno ringkonna halduskeskus. Brezno paikneb orus Madal-Tatra ja Slovaki maagimäestiku vahel. Läbi linna voolab Hroni jõgi. Brezno asub Banská Bystricast ligikaudu 36 km idas. Asulat on esmamainitud 1265. aastal. Breznole anti linnaõigused 1380. aastal. Vaba kuningalinna staatuse sai Brezno 1650. aastal. 9. aprillil 1779 hävis tulekahjus suur osa linnast. Raudteeühenduse sai Brezno 1896. aastal. Slovakkia 2021. aasta rahvaloenduse andmetel oli Brezno elanikest slovakke 92,52%, tšehhe 0,5%, mustlasi 0,44%, ungarlasi 0,16% ja vietnamlasi 0,1%. Rahvus oli teadmata 5,86%-l elanikest. Ciechanów, Poola Čačak, Serbia Meudon, Prantsusmaa Nădlac, Rumeenia Nový Bydžov, Tšehhi História mesta Mesto Brezno. Vaadatud 2. detsembril 2023 Number of population by ethnicity in the municipality Brezno at 1. 1. 2021 Sčítanie obyvateľov, domov a bytov 2021. Vaadatud 2. detsembril 2023
Drosendorf-Zissersdorf

Drosendorf-Zissersdorf on linn (Stadtgemeinde) Austrias Alam-Austria liidumaal Horni ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Joonas Sild

Joonas Sild (sündinud 19. novembril 2000 Pärnus) on Eesti jalgpallur (poolkaitsja), kes mängib Eesti Premium liiga klubis Pärnu JK Vaprus. 13. jaanuaril 2023 liitus Sild Pärnu JK Vaprusega. Sild on kuulunud Eesti U17 koondisesse ja mänginud ühe mitteametliku treeningmängu Leedu U17 koondisega. Uuendatud seisuga 2. detsember 2023 Eesti karikas Eesti Superkarikas, Üleminekumängud U17 koondis jäi treeningmängus Leedule alla 1:2 jalgpall.ee, 20. veebruar 2016 Joonas Sild Eesti Jalgpalli Liidu kodulehel Joonas Sild koondise statistika Eesti Jalgpalli Liidu kodulehel Transfermarkti profiil
Mäeots

Mäeots on eesti perekonnanimi. 2023. aasta 1. jaanuari seisuga oli Eestis perekonnanimi Mäeots 360 inimesel: 183 mehel ja 177 naisel. Perekonnanimede levikult on Mäeots meeste puhul 350. ja naiste puhul 408. kohal. Perekonnanimi Mäeots on levinuim Võru maakonnas, kus neid oli maakonna 10 000 elaniku kohta 9,70. Ain Mäeots Anneli Mäeots Mario Mäeots Pavel Mäeots Vello Mäeots, laulja Vello Mäeots, autosportlane https://www.stat.ee/nimed/pere/Mäeots (vaadatud 2.12.2023)
Eggenburg

Eggenburg on linn (Stadtgemeinde) Austrias Alam-Austria liidumaal Horni ringkonnas. Johann Zelebor (1819–1869), loodusteadlane, illustraator ja zooloog Maria Teschler-Nicola (* 1950), inimesebioloog, antropoloog ja etnoloog Karl-Heinz Lehner, ooperi bass-bariton Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Vranov nad Topľou

Vranov nad Topľou (kuni 1927. aastani ja aastatel 1944–1969 Vranov, ungari keeles Varannó, saksa keeles Frö(h)nel, harva Vronau an der Töpl) on linn Slovakkias Prešovi maakonnas, Vranov nad Topľou ringkonna halduskeskus. Vranov nad Topľou asub Topľa jõe ääres, Prešovist ligikaudu 34 km idakagus ja Košicest umbes 36 km idakirdes. Vranovit on esmamainitud aastatel 1332–1337. Linnaõigused sai Vranov enne 1363. aastat. Slovakkia 2021. aasta rahvaloenduse andmetel oli Vranov nad Topľou elanikest slovakke 90,29%, mustlasi 0,8%, russiine 0,39%, tšehhe 0,35%, ukrainlasi 0,18% ja ungarlasi 0,13%. Rahvus oli teadmata 7,51%-l elanikest. Bystřice nad Pernštejnem, Tšehhi Dynów, Poola Sambir, Ukraina Võnohradiv, Ukraina Mád, Ungari Sčítanie obyvateľov, domov a bytov 2021 na Slovensku Number of population by ethnicity in the municipality Vranov nad Topľou at 1. 1. 2021 Sčítanie obyvateľov, domov a bytov 2021. Vaadatud 2. detsembril 2023
Lainepikkus

Lainepikkuseks nimetatakse füüsikas kaugust kahe teineteisele lähima samas faasis võnkuva punkti vahel. Siinuslaines on lainepikkuseks näiteks vahemaa kahe lähima laineharja või lainenõo vahel. Lainepikkust tähistatakse kreeka tähega λ {\displaystyle \lambda } (lambda). Lainepikkus on võrdne laine levimiskiiruse v {\displaystyle v} ja laine sageduse f {\displaystyle f} jagatisega: λ = v f . {\displaystyle \lambda ={\frac {v}{f}}.\,} Helilainete puhul on levimiskiiruseks helikiirus (õhus umbes 330 m/s {\displaystyle 330\;{\text{m/s}}} ). Elektromagnetlaine levib vaakumis valguse kiirusega c = 299 792 458 m/s . {\displaystyle c=299\,792\,458\;{\text{m/s}}.} Näiteks mikrolaineahjus kasutatakse mikrolaineid sagedusega 2,455 GHz, seega lainepikkus λ = 299 792 458 2 , 455 ⋅ 10 9 = 0 , 122 m ≈ 12 cm . {\displaystyle \lambda ={\frac {299\,792\,458}{2,455\cdot 10^{9}}}=0,122\;{\text{m}}\approx 12\;{\text{cm}}.} Laine
Sarcoleotia

Sarcoleotia on kottseente perekond. Sarcoleotia globosa
Gars am Kamp

Gars am Kamp on vald (Marktgemeinde) Austrias Alam-Austria liidumaal Horni ringkonnas Waldvierteli piirkonnas Kampi jõe ääres (Kamptalis). Gars oli aastatel 1075–1095, Babenbergide valitsemisajal, endine muistse Austria pealinn. 19. ja 20. sajandil oli Gars traditsiooniline suvekuurort (Sommerfrische). 20. sajandi lõpul koges Garsi klimaatiline kuurort (Luftkurort) tänu Willi Dungli terviseturismile järjekordset buumi. Gars am Inn, Saksamaa Willi Dungl, terviseekspert Falco, laulja Richard Gach, arhitekt Helmuth Gräff, kunstnik, luuletaja Matthias Laurenz Gräff, kunstnik, ajaloolane, poliitaktivist Werner Groiß, poliitik, ettevõtja Leopold II, Austria markkrahv Leopold III, Austria markkrahv, sündis Garsis Marianne Mendt, laulja, näitleja Andrea Scherney, paraolümpiasportlane Karl Sigmund, matemaatik Franz von Suppé, helilooja Josef Wiesinger, poliitik Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Geras

Geras on linn (Stadtgemeinde) Austrias Alam-Austria liidumaal Horni ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Murray Hill

Murray Hill on Jõulusaare kõrgeim punkt, mis asub 361 meetrit üle merepinna. Murray Hilli tippu jõuti esmakordselt 1857. aastal, kuigi saar avastati juba 1615. aastal. See asub saare lääne keskosas. See asub 5,23 km kagus Northwest Pointist, kus Headridge Hill tõuseb 335 meetri kõrgusele. Tippu ümbritsev platoo on tihe ja igihaljas, kuigi puude bioloogiline mitmekesisus on võrreldes mandri vihmametsade sarnaste aladega piiratud. Murray Hill on osa Jõulusaare rahvuspargist. Parks Australia. "Amazing facts". Vaadatud 02.12.2023.
Exmouth (Austraalia)

Exmouth on linn North West Cape'i tipus ja Exmouthi lahe ääres Lääne-Austraalias, 1124 kilomeetrit osariigi pealinnast Perthist põhja pool ja 2060 kilomeetrit Darwinist edelas. Linn asutati 1967. aastal, et toetada lähedal asuva Ameerika Ühendriikide mereväe Harold E. Holti-nimelise sidejaama tööd. Linn on oma nime saanud Exmouthi lahe järgi. Alates 1970. aastate lõpust hakkas linn võõrustama Ameerika Ühendriikide õhuväe töötajaid, kes olid määratud Learmonthi Päikeseobservatooriumi, mida juhitakse ühiselt Austraaliaga. Linna teenindab Learmonthi lennujaam. The Sydney Morning Herald. "Exmouth - Culture and History". Vaadatud 02.12.2023. ​
Juni Arnekleiv

Juni Arnekleiv (sündinud 17. veebruaril 1999 Lillehammeris Opplandi maakonnas) on Norra laskesuusataja. Ta on võitnud kaks IBU karikat ja tulnud 2023. aastal Euroopa meistriks paaris segateatesõidus. Juni Arnekleiv osales 2018. aasta noorte maailmameistrivõistlustel Eestis Otepääl, kus ta võitis koos Marthe Kråkstad Johanseni ja Sigrid Bredde Vigiga teatesõidus pronksmedali. Järgmisel talvel võistles ta IBU karikasarjas ja saavutas Duszniki-Zdrójs kahel korral punkte. 2019. aasta märtsis võitis norralanna Ålis toimunud riigi meistrivõistlustel eraldistardisõidus pronksmedali üllatusvõitja Hilde Fenne järel. Juunioride MMil 2020. ja 2021. aastal järgnesid veel kaks pronksmedalit, mõlemal korral taas teatesõidus. Hooajal 2020/21 alustas Arnekleiv esimest korda regulaarselt IBU karikasarjas ja saavutas IBU karikasarjas oma esimesed top 10 kohad, sealhulgas hooaja lõpus neljanda koha Obertilliachi sprindis. Sealsamas kindlustas ta oma ainsa individuaalse medali juunioride maailmameistrivõistlustel, kui võitis sprindis pronksi Amy Baserga ja Rebecca Passleri järel. Aastatel 2021-22 startis ta ka kõrgeimal võistluste tasemel ja saavutas pärast lahjat hooaja algust Osrblie sprindis oma esimese poodiumikoha. Kuna Norra rahvusmeeskond lõpetas olümpiamängudeks valmistudes kõrgmäestiku treeninglaagri, tegi Arnekleiv 2022. aasta jaanuaris Ruhpoldingis sprindisõidus MK-võistluste debüüdi, kuid hoolimata vaid ühest laskeveast lõpetas ta võistluse alles 99. kohal 111 startijast. Euroopa meistrivõistlustel Arberil tõusis ta aga rasketes oludes sprindi 34. kohalt jälitussõidus kuuendaks. Hooajal 2022/23 võistles Arnekleiv järjekindlalt 20 parima sportlase sekka ja võitis oma esimesed IBU karikavõidud nii segateatesõidus kui ka sprindis. Samuti krooniti ta EM-il koos Endre Strømsheimiga Euroopa meistriks segateate paarisvõistluses. Kuna IBU lühiajaline reeglimuudatus võimaldas Norra laskeliidul lasta võistlema ka lisasportlase, kutsuti Arnekleiv üllatuslikult veebruaris Oberhofi maailmameistrivõistlustele. Ta saavutas sprindis ja jälitussõidus kohe 12. ja 13. koha ning jõudis seega ühisstarti, mille lõpetas 28. kohal. Ta kuulus Norra koondisse ka ülejäänud maailma karikasarja etappidel ning kindlustas oma esimese etapivõidu Östersundis teatesõidus koos Ida Lieni, Ingrid Landmark Tandrevoldi ja Marte Olsbu Røiselandiga. Norralane võeti 2023-24. aasta talveks rahvusmeeskonda ja avaldas muljet Sjusjøenis saavutatud ühisstardisõidu võiduga. Maailma karikasarja avaetapil Östersundis saavutas ta Sturla Holm Lægreidiga paarisvõistluses teise koha, varsti pärast seda kindlustas ta naiste teatesõidus oma teise MM-etapivõidu ja avaldas muljet ülekaalukalt kiireimast rajaajast. Juni Arnekleiv IBU veebilehel Juni Arnekleiv Biathlon.com.ua veebilehel
Harald Østberg Amundsen

Harald Østberg Amundsen (sündinud 18. septembril 1998) on Norra murdmaasuusataja. 2017. aasta juunioride maailmameistrivõistlustel võitis ta teatesõidus kuldmedali ja skiatlonis pronksmedali, millele järgnesid 2018. aasta juunioride maailmameistrivõistlustel mõlemal alal kuldmedalid. MK-võistluste debüüdi tegi ta 2018. aasta detsembris Beitostølenis, kus kogus 30 kilomeetri distantsil saavutatud 30. kohaga ka oma esimese MK-punkti. 2020. aasta kuni 23-aastaste maailmameistrivõistlustel Oberwiesenthalis võitis Amundsen individuaalselt kolm medalit; üks neist 30 km vabatehnikasõidu kuldmedal. 2021. aasta murdmaasuusatamise MM-il Oberstdorfis tegi ta debüüdi 15 km intervallstardiga vabatehnikasõidus. Siin saavutas ta Hans Christer Holundi ja Simen Hegstad Krügeri järel 3. koha. Ta tuli Gjøvikis toimunud 2023. aasta meistrivõistlustel Norra meistriks 15 km distantsil. Esimese maailma karikasarja etapi võitis ta 27. jaanuaril 2023 Les Rousses'is 10 km vabatehnikasõidus. 2023. aasta MM-il Planicas võitis ta 15 km vabastiilis intervallstardiga distantsil hõbeda, jäädes võitjast Simen Hegstad Krügerist maha 5,3 sekundiga. Hans Christer Holund ja Johannes Høsflot Klæbo kindlustasid Norrale nelikvõidu. ​ Noorpõlves mängis ta jalgpalli ka Asker Footballis. Ta kuulub spordiklubisse Asker SK. Tal on kaksikõde Hedda Østberg Amundsen, kes on samuti murdmaasuusataja. Harald Østberg Amundsen Rahvusvaheline Suusaföderatsiooni veebisaidil Harald Østberg Amundsen Norra Jalgpalliliidu kodulehel
Vladimir Urin

Vladimir Urin (sündinud 19. märtsil 1947 Kirovis) on nõukogude ja vene teatriajaloolane, lavastaja, õpetaja, professor. Endine Suure Teatri direktor (9. juuli 2013 – 1. detsember 2023). Venemaa Föderatsiooni teeneline kunstitegelane (1999). "Gergiev Appointed Bolshoi Director After Predecessor, Who Protested Ukraine War, Resigns" [Gergijev nimetati Bolšoi direktoriks pärast Ukraina sõja vastu protestinud eelkäija tagasiastumist]. rferl.org (inglise). RFE/RL. 1. detsember 2023. Vaadatud 3. detsembril 2023.
NGC 2899

NGC 2899 on planetaarudu, mis asub Purjede tähtkujus. Selle näiv heledus on 11,8 mag. Udukogu avastas 27. veebruaril 1835 John Herschel. http://simbad.u-strasbg.fr/simbad/sim-basic?Ident=NGC+2899